**คู่มือสำหรับประชาชน : การออกใบสำคัญการขึ้นทะเบียนสถานที่เพาะเลี้ยงพืชอนุรักษ์**

**หน่วยงานที่ให้บริการ :** สำนักคุ้มครองพันธุ์พืชกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ยื่นคำขอผ่านทางเว็บไซต์กรมวิชาการเกษตร (ระบบยื่นคำขอ CITES) หรือ http://e-cites.doa.go.th:21006
โดยขอ username และ password เพื่อใช้ทำรายการ กรุณาติดต่อ citesflora@gmail.com หรือหมายเลขโทรศัพท์ 02-9405687 หรือหากต้องการยื่นคำขอด้วยตนเองหรือทางไปรษณีย์ สามารถดาวน์โหลดแบบฟอร์มได้ที่เว็บไซต์http://www.doa.go.th/pvp/index.php?option=com\_content&amp;view=article&amp;id=86&amp;Itemid=127

2. ใช้ระยะเวลาทั้งสิ้น ไม่เกิน 2 วันทำการ โดยเริ่มนับระยะเวลาตั้งแต่การยื่นเอกสารที่ถูกต้องครบถ้วน จนถึงลงนามในใบสำคัญการขึ้นทะเบียนสถานที่เพาะเลี้ยงพืชอนุรักษ์

3. ระยะเวลา 2 วันทำการ สำหรับชนิดของพืชอนุรักษ์จำนวนไม่เกิน 50 ชนิด โดยเริ่มนับระยะเวลาตั้งแต่การยื่นเอกสารที่ถูกต้องครบถ้วน จนถึงลงนามในใบสำคัญการขึ้นทะเบียนสถานที่เพาะเลี้ยงพืชอนุรักษ์

4. ระยะเวลา 5 วันทำการ สำหรับชนิดของพืชอนุรักษ์จำนวน 51-200 ชนิด โดยเริ่มนับระยะเวลาตั้งแต่การยื่นเอกสารที่ถูกต้องครบถ้วน จนถึงลงนามในใบสำคัญการขึ้นทะเบียนสถานที่เพาะเลี้ยงพืชอนุรักษ์

5. ระยะเวลา 10 วันทำการ สำหรับชนิดของพืชอนุรักษ์จำนวน 201-1,000 ชนิด โดยเริ่มนับระยะเวลาตั้งแต่การยื่นเอกสารที่ถูกต้องครบถ้วน จนถึงลงนามในใบสำคัญการขึ้นทะเบียนสถานที่เพาะเลี้ยงพืชอนุรักษ์

6. ในกรณีที่เอกสารไม่ครบถ้วนถูกต้อง เจ้าหน้าที่จะติดต่อไปยังผู้ยื่นคำขอทางโทรสาร ทางไปรษณีย์ หรือทางจดหมายอิเล็กทรอนิกส์ ตามที่ผู้ยื่นคำขอแจ้งไว้ และผู้ยื่นคำขอต้องทำการแก้ไขให้แล้วเสร็จภายใน 45 วัน ตั้งแต่วันที่รับแจ้ง มิฉะนั้นจะถือว่าสละสิทธิ์ในคำขอนั้น

7.กรณีได้รับใบสำคัญการขึ้นทะเบียนแล้ว :ต้องจัดทำแบบบัญชีแสดงจำนวนพืชอนุรักษ์ที่เปลี่ยนแปลงในรอบปีปฏิทิน (แบบ พ.พ. 17) และส่งให้พนักงานเจ้าหน้าทีภายในวันที่ 31 มกราคม ของปีถัดไป ทุกปี

8. กรณีต้องการเพิ่ม หรือลดชนิดพืชอนุรักษ์ หรือจำนวนพ่อ-แม่พันธุ์ : ใช้แบบบัญชีเพิ่มหรือลดชนิดพืชอนุรักษ์ หรือจำนวนพ่อแม่พันธุ์ (แบบ พ.พ. 18)

9. กรณีขอต่ออายุใบสำคัญการขึ้นทะเบียน :

9.1 ผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ที่ประสงค์จะต่ออายุใบสำคัญการขึ้นทะเบียนสถานที่เพาะเลี้ยงพืชอนุรักษ์ ให้ยื่นคำขอตามแบบ คำขอต่ออายุใบสำคัญการขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. 19)ไม่น้อยกว่า 30 วัน (สามสิบวัน) ก่อนใบสำคัญการขึ้นทะเบียนสถานที่เพาะเลี้ยงพืชอนุรักษ์สิ้นอายุ

9.2 เมื่อได้ยื่นคำขอแล้ว ให้ประกอบกิจการต่อไปได้จนกว่าพนักงานเจ้าหน้าที่จะสั่งไม่ต่ออายุใบสำคัญการขึ้นทะเบียนนั้น

10. กรณีต้องการแก้ไขรายการใบสำคัญการขึ้นทะเบียน เพิ่ม ลด สถานที่เพาะเลี้ยงพืชอนุรักษ์/การเปลี่ยน ชื่อตัว ชื่อสกุล ชื่อสถานที่เพาะเลี้ยงพืชอนุรักษ์ หรือชื่อผู้ดำเนินกิจการ/ เพิ่มหรือลด หรือย้ายสถานที่เพาะเลี้ยง : ใช้แบบคำขอแก้ไขรายการใบสำคัญการขึ้นทะเบียน เพิ่ม ลด สถานที่เพาะเลี้ยงพืชอนุรักษ์ (แบบ พ.พ. 21) พร้อมแบบบัญชีพืชอนุรักษ์ประกอบคำขอ กรณีเพิ่ม ลด สถานที่เพาะเลี้ยงพืชอนุรักษ์

11. กรณีต้องการใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์:ใช้แบบคำขอใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. 20) พร้อมด้วยใบรับแจ้งความว่าใบสำคัญการขึ้นทะเบียนสถานที่เพาะเลี้ยงพืชอนุรักษ์สูญหาย (กรณีที่ใบสำคัญการขึ้นทะเบียนสถานที่เพาะเลี้ยงพืชอนุรักษ์สูญหาย) หรือใบสำคัญที่ถูกทำลายบางส่วน (กรณีที่ใบสำคัญการขึ้นทะเบียนสถานที่เพาะเลี้ยงพืชอนุรักษ์ถูกทำลายบางส่วน)

เจ้าหน้าที่จะออกใบแทน ใช้ตามแบบใบสำคัญการขึ้นทะเบียนสถานที่เพาะเลี้ยงพืชอนุรักษ์ (พ.พ. 16) โดยมีคำว่า &ldquo;ใบแทน&rdquo; กำกับ และมีวัน เดือน ปี ที่ออกใบแทน

12. ในกรณีเจ้าหน้าที่มีข้อสงสัยในหลักฐานที่ยื่นขอ สามารถแจ้งให้ผู้ยื่นคำขอมาชี้แจงเพิ่มเติมได้

13. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้อง และไม่อาจแก้ไขเพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสารหลักฐานร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนด ผู้รับคำขอจะยกเลิกคำขอ

14. ใบสำคัญการขึ้นทะเบียนสถานที่เพาะเลี้ยงพืชอนุรักษ์มีอายุ 5 ปี นับจากวันที่ออกให้

**ช่องทางการให้บริการ**

|  |  |
| --- | --- |
|  **สถานที่ให้บริการ**(หมายเหตุ: -) กลุ่มวิจัยอนุสัญญาไซเตสด้านพืช สำนักคุ้มครองพันธุ์พืช กรมวิชาการเกษตร เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900 โทรศัพท์ 02-9405687/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  |
|  **สถานที่ให้บริการ**(หมายเหตุ: ((การรับเอกสารทางไปรษณีย์จะรับตามระบบสารบรรณของหน่วยงาน))) กลุ่มวิจัยอนุสัญญาไซเตสด้านพืช สำนักคุ้มครองพันธุ์พืช กรมวิชาการเกษตร เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900//ไปรษณีย์  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  |
|  **สถานที่ให้บริการ**(หมายเหตุ: (1. ขอ username และ password เพื่อใช้ทำรายการ กรุณาติดต่อ citesflora@gmail.com หรือหมายเลขโทรศัพท์ 02-9405687 2. กรณียื่นคำขอผ่านทางเว็บไซต์หลังเวลาทำการ เจ้าหน้าที่จะดำเนินการในวันทำการถัดไป)) ให้บริการรับคำขอผ่านทางเว็บไซต์กรมวิชาการเกษตร (ระบบยื่นคำขอ CITES) หรือ http://e-cites.doa.go.th:21006/เว็บไซท์และช่องทางออนไลน์  | **ระยะเวลาเปิดให้บริการ** เปิดให้บริการตลอด 24 ชั่วโมง  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 2 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**1. ผู้ยื่นคำขอ ยื่นแบบคำขอขึ้นทะเบียนสถานที่เพาะเลี้ยงพืชอนุรักษ์ (แบบคำขอ พ.พ. 15) พร้อมแบบบัญชีพืชอนุรักษ์ประกอบคำขอ ได้ทางอิเล็กทรอนิกส์/ ไปรษณีย์/ ด้วยตนเอง/ โทรสาร2. เจ้าหน้าที่ตรวจสอบแบบคำขอ เอกสารหลักฐานให้ถูกต้องครบถ้วน และรับคำขอ(หมายเหตุ: -)  | 1 ชั่วโมง | สำนักคุ้มครองพันธุ์พืช |
| 2) | **การพิจารณา**เจ้าหน้าที่ตรวจพิจารณาความถูกต้องของชนิดพืชอนุรักษ์/ แหล่งที่มาพ่อ-แม่พันธุ์/ วิธีการขยายพันธุ์เทียม(หมายเหตุ: -)  | 1 วันทำการ | สำนักคุ้มครองพันธุ์พืช |
| 3) | **การพิจารณา**เจ้าหน้าที่พิจารณาออกใบสำคัญการขึ้นทะเบียน(หมายเหตุ: -)  | 2 ชั่วโมง | สำนักคุ้มครองพันธุ์พืช |
| 4) | **การลงนาม/คณะกรรมการมีมติ**1. ผู้มีอำนาจลงนาม ลงนามในใบสำคัญการขึ้นทะเบียน2. เจ้าหน้าที่แจ้งให้ผู้ยื่นคำขอชำระค่าธรรมเนียม(หมายเหตุ: (รับใบสำคัญการขึ้นทะเบียนได้ด้วยตนเอง หรือทางไปรษณีย์))  | 4 ชั่วโมง | สำนักคุ้มครองพันธุ์พืช |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 1 ฉบับ**หมายเหตุ** (1. กรณีบุคคลธรรมดา/ นิติบุคคล/ ผู้มอบอำนาจ / ผู้รับมอบอำนาจ 2. ผู้มาติดต่อ แสดงเอกสารฉบับจริง) | กรมการปกครอง |
| 2) | **หนังสือรับรองนิติบุคคล****ฉบับจริง** 0 ฉบับ**สำเนา** 1 ฉบับ**หมายเหตุ** (เจ้าของกิจการ หรือผู้มอบอำนาจ รับรองสำเนา) | กรมพัฒนาธุรกิจการค้า |
| 3) | **แบบคำขอขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. 15) พร้อมแบบบัญชีพืชอนุรักษ์ประกอบคำขอ****ฉบับจริง** 1 ฉบับ**สำเนา** 0 ฉบับ**หมายเหตุ** - | กรมวิชาการเกษตร |
| 4) | **สำเนาทะเบียนบ้านของสถานที่เพาะเลี้ยง/สวน หรือสัญญาเช่าที่****ฉบับจริง** 0 ฉบับ**สำเนา** 1 ฉบับ**หมายเหตุ** - | กรมการปกครอง |
| 5) | **หลักฐานการได้พืชอนุรักษ์มาโดยชอบด้วยกฎหมาย ได้แก่ - หนังสืออนุญาตนำเข้าพืชอนุรักษ์ และซากของพืชอนุรักษ์ ที่ออกโดยกรมวิชาการเกษตร - และ/หรือ ใบรับรองจากห้องปฏิบัติการเพาะเลี้ยงเนื้อเยื่อ ว่าได้ดำเนินการเพาะเมล็ด หรือเพาะเลี้ยงเนื้อเยื่อ - และ/หรือ หนังสืออนุญาตส่งออกจากประเทศต้นทาง (CITES Export Permit) -และ/หรือ ใบรับรองสุขอนามัยพืช (Phytosanitary Certificate) จากประเทศต้นทาง - และ/หรือหนังสือรับรองแหล่งกำเนิด (Certificate of Origin) จากประเทศต้นทาง -และ/หรือหนังสือรับรองการซื้อขายพืชอนุรักษ์** **ฉบับจริง** 1 ฉบับ**สำเนา** 0 ฉบับ**หมายเหตุ** - | กรมวิชาการเกษตร |
| 6) | **หนังสือมอบอำนาจ** **ฉบับจริง** 1 ฉบับ**สำเนา** 0 ฉบับ**หมายเหตุ** (1. นิติบุคคล หรือบุคคลธรรมดาเป็นผู้มอบอำนาจได้ 2. กรณีได้รับมอบอำนาจจากบริษัท หรือบุคคล ให้ดำเนินการแทน - ปิดอากรแสตมป์ 10 บาท กรณีมอบอำนาจให้กระทำการเพียง 1 ครั้ง - ปิดอากรแสตมป์ 30 บาท กรณีมอบอำนาจให้กระทำการมากกว่า 1 ครั้ง) | - |
| 7) | **รูปถ่ายสถานที่เพาะเลี้ยงพืชอนุรักษ์ หรือสวน (ภาพโดยรวม)****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 8) | **แผนที่ตั้งของสถานที่เพาะเลี้ยง โดยสังเขป****ฉบับจริง** 1 ฉบับ**สำเนา** 0 ฉบับ**หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**(หมายเหตุ: (กรณีมีพืชอนุรักษ์ที่อยู่ในบัญชีที่ 2 และ 3 ไม่มีค่าธรรมเนียม))  |  **ค่าธรรมเนียม** 0 บาท  |
| 2) | **มีค่าธรรมเนียม**(หมายเหตุ: (กรณีมีพืชอนุรักษ์ที่อยู่ในบัญชีที่ 1))  |  **ค่าธรรมเนียม** 500 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | หน่วยงานต้นสังกัด: สำนักคุ้มครองพันธุ์พืช กรมวิชาการเกษตร/ เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900/ โทรศัพท์ 0 2579 6744/ อีเมล์ : pvpo@doa.in.th(หมายเหตุ: -)  |
| 2) | หน่วยงาน ณ จุดยื่นคำขอ : กลุ่มวิจัยอนุสัญญาไซเตสด้านพืช สำนักคุ้มครองพันธุ์พืช กรมวิชาการเกษตร/ เลขที่ 50 ถนนพหลโยธิน แขวงลาดยาว เขตจตุจักร กรุงเทพมหานคร 10900/ โทรศัพท์/โทรสาร 0 2940 5687 / อีเมล์ citesflora@gmail.com(หมายเหตุ: -)  |
| 3) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |
| 4) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขอขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. 15)(หมายเหตุ: (http://www.doa.go.th/pvp/index.php?option=com\_content&view=article&id=86&Itemid=127))  |

**หมายเหตุ**

1. กรอกคำร้องผ่านทางเว็บไซต์กรมวิชาการเกษตร www.doa.go.th

โดยคลิกเลือก ระบบบริการออนไลน์ กรมวิชาการเกษตร

และคลิกเลือก ระบบยื่นคำขอ CITES

แล้วคลิกเลือก คำขอขึ้นทะเบียนสถานที่เพาะเลี้ยงพืชอนุรักษ์

 และยื่นบัญชีแสดงจำนวนพืชอนุรักษ์

2. แบบบัญชีประกอบแบบคำขอขึ้นทะเบียนสถานที่เพาะเลี้ยงพืชอนุรักษ์ (บัญชีแสดงจำนวนพืชอนุรักษ์) กรุณาระบุ

- รายชื่อพืชอนุรักษ์ โดยระบุเป็นชื่อสามัญ และในกรณีที่ทราบชื่อวิทยาศาสตร์ให้ระบุชื่อวิทยาศาสตร์ด้วย

- จำนวนพ่อ-แม่พันธุ์ที่ใช้ในการขยายพันธุ์เทียม (ซึ่งจะต้องได้มาโดยชอบด้วยกฎหมาย)

- วิธีการขยายพันธุ์เทียม

- จำนวนเพื่อการค้าที่เป็นไปได้ตามวิธีการขยายพันธุ์เทียมนั้น

- การจัดการและควบคุมสภาพแวดล้อม

3. กรณีต้องการแสดงจำนวนพืชอนุรักษ์ที่เปลี่ยนแปลงในรอบปีปฏิทิน

คลิกเลือก ยื่นบัญชีแสดงจำนวนพืชอนุรักษ์

4. กรณีต้องการต่ออายุใบสำคัญการขึ้นทะเบียน

คลิกเลือก คำขอต่ออายุใบสำคัญการขึ้นทะเบียน สถานที่เพาะเลี้ยงพืชอนุรักษ์

5. กรณีต้องการแก้ไขรายการใบสำคัญ

คลิกเลือก คำขอแก้ไขใบสำคัญการขึ้น เพิ่ม ลด สถานที่เพาะเลี้ยงพืชอนุรักษ์

 และ ยื่นบัญชีแสดงจำนวนพืชอนุรักษ์ (กรณีเพิ่ม ลด สถานที่เพาะเลี้ยงพืชอนุรักษ์)

6. กรณีต้องการเพิ่มหรือลดชนิดพืชอนุรักษ์ หรือจำนวนพ่อแม่พันธุ์

คลิกเลือก คำขอเพิ่ม ลด ข้อมูลพืชอนุรักษ์

7. กรณีต้องการใบแทนใบสำคัญ

คลิกเลือก คำขอใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558